Document ID: 32000R2849

Κανονισμός (ΕΚ) αριθ. 2849/2000 της Επιτροπής
της 22ας Δεκεμβρίου 2000
για τροποποίηση του παραρτήματος του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3846/87 της Επιτροπής, της 17ης Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή(1), όπως, τροποποιήθηκε τελευταία από τον κανονισμό (ΕΚ) αριθ. 2425/2000(2), και ιδίως το άρθρο 3 τελευταίο εδάφιο,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος(3), όπως τροποποιήθηκε τελευταία από τον κανονισμό (ΕΚ) αριθ. 1365/2000(4), και ιδίως το άρθρο 13 παράγραφος 12,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3846/87 προβλέπει τη δημοσίευση της ονοματολογίας των επιστροφών στην πλήρη μορφή της, που ισχύει κατά την 1η Ιανουαρίου κάθε έτους, όπως αυτή προκύπτει από διατάξεις που θεσπίζονται από τους κανονισμούς που αφορούν τα καθεστώτα εξαγωγής για τα γεωργικά προϊόντα(5).
(2) Πρέπει να ληφθούν υπόψη οι τροποποιήσεις της συνδυασμένης ονοματολογίας, οι οποίες θεσπίστηκαν από τον κανονισμό (ΕΚ) αριθ. 2388/2000 της Επιτροπής, της 13ης Οκτωβρίου 2000, που τροποποιεί το παράρτημα I του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική στατιστική ονοματολογία και το κοινό δασμολόγιο(6), που εφαρμόζεται από την 1η Ιανουαρίου 2001.
(3) Πρέπει, εξάλλου, όσον αφορά τα προϊόντα που υπάγονται στον κωδικό ΣΟ 1601 00 91, να εισαχθεί, στο παράρτημα I τμήμα 6 του κανονισμού (ΕΟΚ) αριθ. 3856/87, μια συμπληρωματική ποιότητα που δεν περιέχει κρέας πουλερικών, επιτρέποντας έτσι τον περιορισμό, ενδεχομένως, της χορήγησης επιστροφών στον τύπο αυτό προϊόντων, εφόσον οι αιτήσεις πιστοποιητικών εξαγωγής υπερβαίνουν ή παρουσιάζουν κίνδυνο υπέρβασης των συνήθων ποσοτήτων.
(4) Όσον αφορά τις τροποποιήσεις του τμήματος 6 του παραρτήματος I, τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3846/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2001.
Η τροποποίηση σχετικά με τον κωδικό ΣΟ 1601 00 εφαρμόζεται στις αιτήσεις πιστοποιητικών εξαγωγής που κατατέθηκαν μετά την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 2000.

Labels: 3
6